Wen: ŉ Verhaal van ware vriendskapMaroela Media en Tafelberg se geskenkpakkie bevat ‘n ‘Wie’s jy Mnr. Slym’ prenteboek, boekmerk, borsspeldjie en plakker. Foto: Verskaf. Morné is die maatjie wat altyd eenkant op die speelterrein sit terwyl die ander maats heerlik speel. Hy word net ál meer hartseer en eensaam, maar sy verbeeldingsmaat, Mnr. Slym, sien dit raak en beraam ŉ plan om hom weer gelukkig te maak. Vriende moet mos daar wees vir mekaar! Wie’s jy, Mnr. Slym? is ŉ eenvoudige verhaal met ŉ belangrike tema: die waarde van goeie vriende – verbeeldings- én regte vriende. Kinders tussen een en ses jaar sal aanklank vind by die verbeeldingryke illustrasies wat hulle moeiteloos op reis sal neem na die wêreld van Morné en Mnr. Slym. Hierdie oulike prenteboek is geskryf deur Zanri Kritzinger. Kritzinger het grade in bemarking en uitgewerstudies aan die Universiteit van Pretoria verwerf. Sy het haar loopbaan as uitgewer by Via Afrika begin en sluit in 2012 by Oxford Suid-Afrika aan waar sy op projekte vir vroeëkinderontwikkeling fokus. Sy woon tans in Barcelona, Spanje. Stephen Wallace, ŉ bekroonde illustreerder en grafiese kunstenaar, het die illustrasies vir dié boek gedoen. Sy vorige werksopdragte was van verskeie private maatskappye en in die uitgewersbedryf het hy vantevore met MacMillan, Via Afrika, OUP en Lapa saamgewerk. Wallace is bekroon met ŉ ATKV-woordveertjie vir sy illustrasie in Jaco Jacobs se boek My ouma is ŉ film-ster. Uitgewer: Tafelberg Prys: R155 *Prys onderhewig aan verandering Drie lesers kan ŉ geskenkpakkie met ŉ prenteboek, ŉ boekmerk met ŉ getoetste veilige slymresep, ŉ borsspeld en plakker van Mnr. Slym wen. Die kompetisie sluit Vrydag 26 Oktober om 10:00. Baie geluk aan Retha Gibbon van Ermelo, Jireh Barnard van Heidelberg en Azelle van Zyl van Wellington wat die wenners van hierdie kompetisie is. Julle geskenkpakkies is in die pos. Oops! We could not locate your form.